
Tálca és tál (52 x 39 és 4 db 17x 17 cm)

Célom egy olyan tálalásra alkalmas készlet tervezése volt, amely a mai modern otthonok állandó eleme lehet. Az edénycsoport azon túl, hogy kihat esztétikailag a környezetünkre, funkcióját tekintve elősegíti amindennapi egészséges étkezést. Kutatások szerint a napi többszöri gyümölcs és zöldség fogyasztás szükséges a szervezet számára.Amikor stresszesebbek, idegesebbek vagyunk, pár szem olajos mag gazdag B-vitamin és magnézium tartalmának köszönhetően, igazi gyógyír lehet feszült, fáradt idegeinkre, energiát, lendületet ad a szervezetnek egy-egy fárasztó napon. Miért ne lehetnének ezek az ételek egyúttal a lakás díszei is? A tálalókészlet formai kialakításakor a mai építészetben is előszeretettel használt geometrikusformák inspiráltak. A tervezés során szabálytalan ötszög alapú csúcsára állított gúlákból építkeztem. Célom a hagyományos értelemben vett asztalközép átértelmezése volt. Legyen kéznél az egészség! A tálalóedényekben elhelyezett gyümölcsök, olajos magvak állandó jelenléte a lakásban, ösztönösen arra sarkall minket, hogy fogyasszunk az elénk rakott ételből.A gyümölcsöstál, mint az egészséges táplálkozás reprezentációja jelenik meg otthonunkban.A készlet egyszerre lehet hatással szépérzékünkre és egészségünkre, megteremetve bennünk a testi és lelik harmóniát.



